CELEX: 31986D0455
Language: el
Date: 1986-09-11 00:00:00
Title: 86/455/ΕΚΑΧ: Απόφαση της Επιτροπής της 11ης Σεπτεμβρίου 1986 για τη σύναψη του διακανονισμού υπό μορφήν ανταλλαγής επιστολών με τις Ηνωμένες Πολιτείες της Αμερικής που τροποποιεί το διακανονισμό της 21ης Οκτωβρίου 1982 σχετικά με τις συναλλαγές που αφορούν ορισμένα προϊόντα σιδήρου και χάλυβα

Avis juridique important

|

31986D0455

86/455/ΕΚΑΧ: Απόφαση της Επιτροπής της 11ης Σεπτεμβρίου 1986 για τη σύναψη του διακανονισμού υπό μορφήν ανταλλαγής επιστολών με τις Ηνωμένες Πολιτείες της Αμερικής που τροποποιεί το διακανονισμό της 21ης Οκτωβρίου 1982 σχετικά με τις συναλλαγές που αφορούν ορισμένα προϊόντα σιδήρου και χάλυβα  

Επίσημη Εφημερίδα αριθ. L 262 της 13/09/1986 σ. 0028

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 11ης Σεπτεμβρίου 1986  για τη σύναψη του διακανονισμού υπό μορφήν ανταλλαγής επιστολών με τις Ηνωμένες Πολιτείες της Αμερικής που τροποποιεί το διακανονισμό της 21ης Οκτωβρίου 1982 σχετικά με τις συναλλαγές που αφορούν ορισμένα προϊόντα σιδήρου και χάλυβα  (86/455/ΕΚΑΧ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95,  Εκτιμώντας:  ότι η Κοινότητα έχει συνάψει διακανονισμό με τις Ηνωμένες Πολιτείες της Αμερικής που παρατείνει και τροποποιεί το διακανονισμό της 21ης Οκτωβρίου 1982 σχετικά με τις συναλλαγές που αφορούν ορισμένα προϊόντα σιδήρου και χάλυβα (1)· ότι πρέπει να συμπληρωθεί με διακανονισμό για τα ημικατεργασμένα προϊόντα σιδήρου και χάλυβα, έτσι ώστε να διασφαλιστούν τα ουσιώδη συμφέροντα των οικείων παραγωγών της Κοινότητας που εξάγουν τα εν λόγω προϊόντα στην αγορά των Ηνωμένων Πολιτειών της Αμερικής· ότι οι διακανονισμοί αυτοί καλύπτουν μόνο τις εξαγωγές της Κοινότητας με τη σύνθεσή της στις 31 Δεκεμβρίου 1985·  Μετά από διαβούλευση με τη συμβουλευτική επιτροπή και με την ομόφωνη σύμφωνη γνώμη του Συμβουλίου,  ΑΠΟΦΑΣΙΖΕΙ:  Άρθρο 1  1. Εγκρίνεται εν ονόματι της Ευρωπαϊκής Κοινότητας Άνθρακα και Χάλυβα ο διακανονισμός υπό μορφήν ανταλλαγής επιστολών με τις Ηνωμένες Πολιτείες της Αμερικής που τροποποιεί το διακανονισμό της 21ης Οκτωβρίου 1982 σχετικά με τις συναλλαγές που αφορούν ορισμένα προϊόντα σιδήρου και χάλυβα, εφόσον αυτός ο διακανονισμός αφορά προϊόντα αρμοδιότητας της συνθήκης για την ίδρυση της Κοινότητας αυτής.  2. Το κείμενο του διακανονισμού επισυνάπτεται στην παρούσα απόφαση.  Άρθρο 2  Η Επιτροπή ορίζει εκείνο από τα μέλη της στο οποίο ανατίθεται η εντολή να υπογράψει το διακανονισμό δεσμεύοντας την Ευρωπαϊκή Κοινότητα Άνθρακα και Χάλυβα.  Βρυξέλλες, 11 Σεπτεμβρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 355 της 31. 12. 1985, σ. 102.